เครื่องบินของกองทัพบก นำคณะ พระเทพวิทยาคม หรือหลวงพ่อคูณปริสุทโธ เจ้าอาวาสวัดบ้านไร่ อ.ด่านขุนทด จ.นครราชสีมา เดินทางไปยังเกาะลังกาวีรัฐเกดะห์ ประเทศมาเลเซียเพื่อวางศิลาฤกษ์วัดไทย ที่หลวงพ่อคูณร่วมกันบริจาคเงินสร้างขึ้นบนเกาะลังกาวีเพื่อเผยแผ่พระพุทธศาสนาให้กับชาวต่างชาติโดยใช้ชื่อ "วัดหลวงพ่อคูณ ปริสุทโธ เกาะลังกาวีวราราม" แต่ด้วยสภาพอากาศไม่เอื้ออำนวย ไม่สามารถนำเครื่องลงจอดที่เกาะลังกาวี จึงนำเครื่องบินมาลงจอดฉุกเฉินที่กองบิน 56 อ.คลองหอยโข่ง จ.สงขลา เมื่อช่วงบ่ายวันที่ 19 มิถุนายน ที่ผ่านมา ล่าสุดเมื่อเวลา 09.30 น. วันที่ 20 มิถุนายนเครื่องบินกองทัพบก นำหลวงพ่อคูณเหินฟ้ามุ่งหน้าไปยังเกาะลังกาวีประเทศมาเลเซีย โดยเดินทางถึงเกาะลังกาวีเมื่อเวลา 10.30 น. ว่าที่ร้อยตรีไพโรจน์ สุวรรณฉวี ส.ส.ระบบบัญชีรายชื่อ พรรคไทยรักไทยในฐานะรองประธานวัดบ้านไร่ ซึ่งได้เดินทางติดตามหลวงพ่อคูณ กล่าวว่า เมื่อเดินทางไปถึงเกาะลังกาวีประเทศมาเลเซียมีบรรดาญาติโยมและศิษยานุศิษย์ ทั้งชาวสิงคโปร์ ชาวฮ่องกง ชาวมาเลเซีย และชาวไทยในมาเลเซีย คอยต้อนรับเกือบ 20,000 คน อย่างอบอุ่น
เครื่องบินของกองทัพบกนําคณะ พระเทพวิทยาคมหรือหลวงพ่อคูณปริสุทโธ เจ้าอาวาสวัดบ้านไร่ อ.ด่านขุนทด จ.นครราชสีมาเดินทางไปยังเกาะอะไร 
เกาะลังกาวีรัฐเกดะห์